Filmat fuq YouTube li ttella jumejn ilu għamel suċċess enormi hekk kif rawh aktar minn żewġ miljuni u sitt mitt elf ruħ. Il-filmat juri żewġ aħwa subien fix-shower b’wiċċhom u l-ħwejjeġ miksijin żebgħa. Suppost l-aħwa qed jaqilgħu ħasla mingħand missierhom minħabba dak li għamlu, iżda missierhom ma jżommx serju huwa u jirrabja magħhom. Filwaqt li qiegħed jipprova jirraġuna magħhom biex iġiegħlhom jirrealiżżaw x’għamlu ħażin, ir-reazzjoni tat-tfal iġġiegħel lill-missier jidħak huwa u jinnegozja magħhom x’kastig għandhom jieħdu.